સેન્સેક્સ એશિયન શેરબજારની પાછળ આગલા બંધથી સુધારીને ખુલ્યા બાદ વધીને 35,459 થયા બાદ છેલ્લે 35,423.48 રહેતાં 385.84 પોઇન્ટ સુધર્યો હતો. આંકમાં સપ્તાહના છેલ્લા દિવસે ઝડપી સુધારો જોવાયો હોવા છતાં સાપ્તાહિક ધોરણે 266 પોઇન્ટ ઘટ્યો હતો. જ્યારે નિફ્ટી 10,550ના સપોર્ટ લેવલને તોડ્યા વગર રિકવર થઈ જતાં 50 દિવસની મુવિંગ એવરેજથી પાછી ફરી હતી. જોકે, નિફ્ટી છ સપ્તાહ પછી પહેલીવાર પાંચ દિવસની મુવિંગ એવરેજની નીચે બંધ રહેતાં ટૂંકા ગાળાનો ટ્રેન્ડ ચંચળ રહેવાની ધારણા મૂકવામાં આવતી હતી. નિફ્ટી 125.20 પોઇન્ટ વધીને 10,714.30 બંધ રહી હતી. નિફ્ટી 10,550ની સપાટીને તોડ્યા વગર પાછી ફરતાં એક બાબતો સ્પષ્ટ્ર થઈ ગઈ છે કે તેજીવાળા બજાર 100 દિવસની મુવિંગ એવરેજની નીચે ગબડે નહીં તેની તકેદારી લઈ રહ્યા છે. છેલ્લા સપ્તાહ દરમિયાન અંત્યત ખારબ કારણો વચ્ચે પણ નિફ્ટીને સપોર્ટ લેવલ નીચે જતાં અટકાવી છે. આથી જુલાઈ સિરિઝમાં બજારની ચાલ વધુ રસપ્રદ બની શકે તેમ સીએમસી સ્ટોકના ઉમેશ રાહેજાનું કહેવું હતું. તેમનું માનવું હતું કે, નિફ્ટીમાં રોલઓવર નીચું થયું છે જે સૂચવે છે કે બજારમાં ઓપન ઇન્ટરેસ્ટમાં ઘટાડો થયો છે.